Waar begin ’n mens ná ’n bitter moeilike 2016 en 2017 wat nog nie werklik vir alle Namibiërs gewys het dat dit betekenisvol beter gaan wees nie? Die antwoord lê heel waarskynlik in Agra en Hartebeestloop Bonsmaras se Boeredag op 18 Mei op die plaas Hartebeestloop in die Stampriet-omgewing. Hierdie jaar het voorwaar ’n unieke, relevante aanslag vir ons almal in die Landbou bedryf. Vier van Suid-Afrika se superboere wat verlede jaar in kykNET se gewilde Megaboere-reeks verskyn het, sal die verhoog deel. Die bonus vir ons is, dat al 4 van hulle is ook in die veebedryf! Sien die Program in AUCTIONS 2017 of effens laer af.
Ons voel sterk dat jy moeite behoort te doen om die 4-MEGABOERE Boeredag te kom bywoon, sodat jy jou kennis van boerdery as ’n besigheid kan verbreed.
Kom luister na hoe Hartebeestloop se span beplan om “uit die droogte te kom” en soos ander boere weer ’n betekenisvolle bydrae tot die Namibiese landbou-ekonomie te maak. Insiggewende data gaan gedeel word onder die tema “Jy sorg te goed vir jou koeie”.
Kom kyk en leer tydens die praktiese besprekings oor hoe hierdie lae insetkoste diere lyk en behoort te presteer. Die meeste boere het die uitgangspunt van “sien is glo”. Deur hierdie diere deur te kyk, sal van meer waarde wees as ’n teoretiese lesing oor hoe hierdie diere behoort te lyk.